CELEX: 31999R2561
Language: el
Date: 1999-12-03 00:00:00
Title: Κανονισμός (ΕΚ) αριθ. 2561/1999 της Επιτροπής, της 3ης Δεκεμβρίου 1999, για τον καθορισμό των εμπορικών προδιαγραφών για τα μπιζέλια

Avis juridique important

|

31999R2561

Κανονισμός (ΕΚ) αριθ. 2561/1999 της Επιτροπής, της 3ης Δεκεμβρίου 1999, για τον καθορισμό των εμπορικών προδιαγραφών για τα μπιζέλια  

Επίσημη Εφημερίδα αριθ. L 310 της 04/12/1999 σ. 0007 - 0010

ΚΑΝΟΝΙΣΜΟΣ (ΕΚ) αριθ. 2561/1999 ΤΗΣ ΕΠΙΤΡΟΠΗΣτης 3ης Δεκεμβρίου 1999για τον καθορισμό των εμπορικών προδιαγραφών για τα μπιζέλιαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 2 παράγραφος 2,Εκτιμώντας τα ακόλουθα:(1) Τα μπιζέλια συγκαταλέγονται στο παράρτημα Ι του κανονισμού (ΕΚ) αριθ. 2200/96 μεταξύ των προϊόντων για τα οποία πρέπει να υιοθετηθούν προδιαγραφές· ο κανονισμός (ΕΟΚ) αριθ. 58 της Επιτροπής(3) που θεσπίζει κοινές ποιοτικές προδιαγραφές για ορισμένα προϊόντα που αναγράφονται στο παράρτημα ΙΒ του κανονισμού αριθ. 23, όπως τροποποιήθηκε τελευταία από τον κανονισμό (ΕΚ) αριθ. 888/97(4), τροποποιήθηκε επανειλημμένως και δεν διασφαλίζει πλέον νομική σαφήνεια.(2) Πρέπει να γίνει σε αναμόρφωση της εν λόγω νομοθεσίας και να καταργηθεί το παράρτημα Ι3 του κανονισμού αριθ. 58· γι' αυτό, και για λόγους διαφάνειας στη διεθνή αγορά πρέπει να ληφθεί υπόψη η προδιαγραφή που συνιστάται για τα μπιζέλια από την ομάδα εργασίας για την τυποποίηση των φθαρτών τροφίμων και τη βελτίωση της ποιότητας της οικονομικής επιτροπής για την Ευρώπη των Ηνωμένων Εθνών (ΟΕΕ/ΟΗΕ).(3) Η εφαρμογή των προδιαγραφών αυτών πρέπει να έχει ως αποτέλεσμα τον αποκλεισμό από την αγορά των προϊόντων που δεν έχουν ικανοποιητική ποιότητα, τον προσανατολισμό της παραγωγής με τρόπο που να ικανοποιεί τις απαιτήσεις των καταναλωτών και να διευκολύνει τις εμπορικές σχέσεις με βάση το θεμιτό ανταγωνισμό, συμβάλλοντας με τον τρόπο αυτό στη βελτίωση της αποδοτικότητας της παραγωγής.(4) Οι προδιαγραφές εφαρμόζονται σε όλα τα στάδια εμπορίας· η μεταφορά σε μεγάλες αποστάσεις, η αποθήκευση για ορισμένο ή οι διάφοροι χειρισμοί στους οποίους υπόκεινται τα προϊόντα είναι δυνατόν να εκφέρουν ορισμένες αλλοιώσεις που οφείλονται στη βιολογική εξέλιξη των προϊόντων αυτών ή στον κατά το μάλλον ή ήττον φθαρτό χαρακτήρα τους· οι αλλοιώσεις αυτές πρέπει να ληφθούν υπόψη στην εφαρμογή των προδιαγραφών στα στάδια εμπορίας που έπονται του σταδίου της αποστολής.(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο παράρτημα παρατίθενται οι προδιαγραφές εμπορίας για τα μπιζέλια που υπάγονται στον κωδικό ΣΟ 0708 10.Οι προδιαγραφές εφαρμόζονται σε όλα τα στάδια εμπορίας, με τους όρους που προβλέπονται στον κανονισμό (ΕΚ) αριθ. 2200/96.Ωστόσο, στα στάδια που έπονται εκείνου της αποστολής, τα προϊόντα είναι δυνατόν να παρουσιάζουν, σε σχέση με τις προδιαγραφές, ελαφρά μείωση της φρεσκάδας και της σπαργής, και μικρές αλλοιώσεις που οφείλονται στην εξέλιξή τους και στον κατά το μάλλον ή ήττον φθαρτό χαρακτήρα τους.Άρθρο 2Το παράρτημα Ι3 του κανονισμού αριθ. 58 διαγράφεται.Άρθρο 3Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την πρώτη ημέρα του τρίτου μηνός μετά το μήνα έναρξης ισχύος του.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 3 Δεκεμβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 160 της 26.6.1999, σ. 80.(3) ΕΕ 56 της 7.7.1962, σ. 1606/62.(4) ΕΕ L 126 της 17.5.1997, σ. 11.ΠΑΡΑΡΤΗΜΑΠΡΟΔΙΑΓΡΑΦΕΣ ΓΙΑ ΤΑ ΜΠΙΖΕΛΙΑI. ΟΡΙΣΜΟΣ ΤΟΥ ΠΡΟΪΟΝΤΟΣΟι παρούσες προδιαγραφές ποιότητας εφαρμόζεται στα μπιζέλια για αποφλοίωση των ποικιλιών (cultivars) που προέρχονται από το Pisum Sativum L. και τα μπιζέλια που προορίζονται για κατανάλωση με το λοβό ή μπίζελα (snow peas ή mange-tout) που προέρχονται από Pisum Sativum L. var macrocarpon και τα μπίζελα (sugar snap) που προέρχονται από Pisum Sativum L. var. saccharatum, τα οποία διατίθενται νωπά στον καταναλωτή, εκτός από τα μπιζέλια που προορίζονται για βιομηχανική μεταποίηση.II. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑΣκοπός των προδιαγραφών είναι να προσδιορίσει τις απαιτήσεις ποιότητας για τα μπιζέλια μετά την τυποποίηση και τη συσκευασία.A. Ελάχιστα χαρακτηριστικάΣε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία και των αποδεκτών ορίων ανοχής:i) οι λοβοί πρέπει να είναι:- ακέραιοι,- υγιείς· αποκλείονται τα προϊόντα που έχουν προσβληθεί από σήψη ή έχουν υποστεί αλλοιώσεις τέτοιου είδους που να τα καθιστούν ακατάλληλα για κατανάλωση,- καθαροί, πρακτικά απαλλαγμένοι από κάθε ορατή ξένη ύλη (συμπεριλαμβανομένων τμημάτων ανθέων),- απαλλαγμένοι από σκληρές ίνες ή περγαμηνώδες περικάρπιο, όσον αφορά τα mange-tout μπίζελα,- πρακτικά απαλλαγμένοι από παράσιτα,- πρακτικά απαλλαγμένοι από προσβολές παρασίτων,- απαλλαγμένοι από μη φυσιολογική εξωτερική υγρασία,- απαλλαγμένοι από ξένη οσμή ή/και γεύση·ii) οι σπόροι πρέπει να είναι:- φρέσκοι,- υγιείς, δηλαδή απαλλαγμένοι από ζημίες που έχουν προκληθεί από παράσιτα ή ασθένειες,- κανονικά ανεπτυγμένοι.Η ανάπτυξη και η κατάσταση των μπιζελιών πρέπει να είναι τέτοια ώστε να επιτρέπει:- να αντέχουν τη μεταφορά και τους χειρισμούς, και- να φθάνουν σε ικανοποιητική κατάσταση στον προορισμό τους.B. ΚατάταξηΤα μπιζέλια κατατάσσονται σε δύο κατηγορίες που καθορίζονται κατωτέρω:i) Κατηγορία ΙΤα μπιζέλια που κατατάσσονται στην κατηγορία αυτή πρέπει να είναι καλής ποιότητας.Οι λοβοί πρέπει:- να παρουσιάζουν το τυπικό σχήμα, μέγεθος και χρωματισμό της ποικιλίας,- να έχουν τον μίσχο τους,- να είναι απαλλαγμένοι από ζημίες που οφείλονται σε χαλάζι,- να είναι φρέσκοι και να εμφανίζουν σπαργή,- να μην παρουσιάζουν αλλοίωση που να οφείλεται σε θερμότητα.Για τα mange-tout μπίζελα, οι λοβοί δύνανται:- να παρουσιάζουν πολύ ελαφρά επιδερμικά ελαττώματα, κακώσεις και μώλωπες της επιδερμίδας,- πολύ ελαφρά ελαττώματα σχήματος,- πολύ ελαφρά ελαττώματα χρώματος.Για τα μπιζέλια προς αποφλοίωση:οι λοβοί πρέπει:- να είναι πλήρεις και να περιέχουν τουλάχιστον πέντε σπόρους·οι σπόροι πρέπει:- να είναι καλού σχήματος,- να είναι τρυφεροί,- να είναι χυμώδεις και αρκετά συνεκτικοί, δηλαδή όταν πιέζονται μεταξύ δύο δακτύλων να συνθλίβονται χωρίς να διαιρούνται,- να έχουν αποκτήσει τουλάχιστον το μισό του πλήρους μεγέθους χωρίς εντούτοις να έχουν φθάσει το πλήρες μέγεθος,- να παρουσιάζουν το τυπικό χρώμα της ποικιλίας,- να μην είναι αλευρώδεις,- να μην έχουν υποστεί ζημιές.Για τα mange-tout μπίζελα, οι σπόροι εαν υπάρχουν πρέπει να είναι μικροί και ανεπαρκώς ανεπτυγμένοι.ii) Κατηγορία ΙΙΗ κατηγορία αυτή περιλαμβάνει τα μπιζέλια που δεν δύνανται να καταταγούν στη κατηγορία Ι αλλά που ανταποκρίνονται στα ελάχιστα χαρακτηριστικά που καθορίζονται ανωτέρω.Τα μπιζέλια για αποφλοίωση μπορεί να είναι πιο ώριμα από αυτά της κατηγορίας Ι.Μπορούν να παρουσιάζουν τα ελαφρά ελαττώματα που απαριθμούνται κατωτέρω, με την προϋπόθεση ότι διατηρούν τα ουσιώδη χαρακτηριστικά τους, όσον αφορά την ποιότητα, τη διατηρησιμότητα και την παρουσία.Για τα mange-tout μπίζελα, οι λοβοί μπορούν:- να παρουσιάζουν ελαφρά εμφανειακά ελαττώματα, κακώσεις και μώλωπες της επιδερμίδας,- να παρουσιάζουν ελαφρά ελαττώματα του σχήματος, συμπεριλαμβανομένων και αυτών που οφείλονται στον σχηματισμό του σπόρου,- να παρουσιάζουν ελαφρά ελαττώματα χρωματισμού,- να παρουσιάζουν ελαφρά μη εξελισσόμενα ελαττώματα της επιδερμίδας που έχουν προκληθεί από παράσιτα,- να είναι ελαφρώς ξηροί, χωρίς όμως να έχουν συρρικνωθεί ή να έχουν χάσει το χρώμα τους.Για τα μπιζέλια για αποφλοίωση, οι λοβοί μπορούν:- να παρουσιάζουν ελαφρό ελάττωμα χρωματισμού,- να παρουσιάζουν ελαφρές ζημιές, με την προϋπόθεση ότι δεν εξελίσσεται και ότι δεν υπάρχει κίνδυνος να βλάψει τους σπόρους,- να είναι λιγότερο φρέσκοι, χωρίς ωστόσο να είναι μαραμένοι.Οι λοβοί πρέπει να περιέχουν τουλάχιστον τρεις σπόρους.Οι σπόροι μπορούν:- να είναι λιγότερο καλού σχήματος,- να είναι ελαφρά αποχρωματισμένοι,- να είναι ελαφρά σκληρότεροι,- να έχουν υποστεί ελαφρά ζημία.Οι πολύ ώριμοι σπόροι αποκλείονται.III. ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣΗ ταξινόμηση κατά μέγεθος των μπιζελιών δεν είναι υποχρεωτικήIV. ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΑΝΟΧΕΣΕπιτρέπονται ανοχές ποιότητας σε κάθε συσκευασία για τα προϊόντα που δεν ανταποκρίνονται στις απαιτήσεις της αναγραφόμενης κατηγορίας:i) Κατηγορία Ι10 % κατά βάρος μπιζελιών που δεν αντιστοιχούν στα χαρακτηριστικά της κατηγορίας, αλλά είναι σύμφωνα με εκείνα της κατηγορίας ΙΙ ή γίνονται, κατ' εξαίρεση, δεκτά στις ανοχές της κατηγορίας αυτής.ii) Κατηγορία ΙΙ10 % κατά βάρος μπιζελιών που δεν αντιστοιχούν ούτε στα χαρακτηριστικά της κατηγορίας ούτε στα ελάχιστα χαρακτηριστικά, με εξαίρεση τα προϊόντα που έχουν προσβληθεί από σήψη, εξελίξιμες ασθένειες ή οποιαδήποτε άλλη αλλοίωση που τα καθιστά ακατάλληλα για κατανάλωση.V. ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΠΑΡΟΥΣΙΑΣΗA. ΟμοιογένειαΤο περιεχόμενο κάθε συσκευασίας πρέπει να είναι ομοιογενές και να περιλαμβάνει μόνο μπιζέλια της ίδιας καταγωγής, ποικιλίας και ποιότητας.Το ορατό μέρος του περιεχομένου της συσκευασίας πρέπει να είναι αντιπροσωπευτικό του συνόλου.B. ΣυσκευασίαΗ συσκευασία πρέπει να είναι τέτοια ώστε να εξασφαλίζει κατάλληλη προστασία του προϊόντος.Τα υλικά που χρησιμοποιούνται στο εσωτερικό της συσκευασίας πρέπει να είναι καινούργια, καθαρά και τέτοιας ποιότητας ώστε να μην είναι δυνατό να προκαλέσουν στα προϊόντα εξωτερικές ή εσωτερικές αλλοιώσεις. Επιτρέπεται η χρήση υλικών, και κυρίως χαρτιών ή ετικετών που φέρουν εμπορικές ενδείξεις, με την επιφύλαξη ότι η εκτύπωση ή η επίθεση ετικετών πραγματοποιούνται με μη τοξική μελάνη και κόλλα.Οι συσκευασίες πρέπει να είναι απαλλαγμένες από ξένα σώματα.VI. ΔΙΑΤΑΞΕΙΣ ΣΧΕΤΙΚΑ ΜΕ ΤΗ ΣΗΜΑΝΣΗΚάθε συσκευασία πρέπει να φέρει με ευανάγνωστους, ανεξίτηλους και εξωτερικά ορατούς χαρακτήρες, οι οποίοι να συγκεντρώνονται σε μία πλευρά, τις ακόλουθες ενδείξεις:A. Στοιχεία αναγνώρισης- Συσκευαστής ή/και αποστολέας: Ονοματεπώνυμο και διεύθυνση ή συμβολική αναγνώριση που χορηγείται ή αναγνωρίζεται από επίσημη υπηρεσία. Ωστόσο, όταν χρησιμοποιείται ένας κωδικός συμβολική αναγνώριση, η ένδειξη "Συσκευαστής ή/και αποστολέας (ή ισοδύναμη συντομογραφία)" πρέπει να αναφέρεται δίπλα στον κωδικό (συμβολική αναγνώριση).B. Φύση του προϊόντος- "μπιζέλια για αποφλοίωση", "Snow peas" "Sugar peas" ή "Mange-tout peas ", σε περίπτωση που το περιεχόμενο δεν είναι εξωτερικά ορατό.Γ. Προέλευση του προϊόντος- Χώρα προέλευσης και, ενδεχομένως, ζώνη παραγωγής ή εθνική, περιφερειακή ή τοπική ονομασία.Δ. Εμπορικά χαρακτηριστικά- ΚατηγορίαE. Επίσημο σήμα ελέγχου (προαιρετικό)